Светско првенство у атлетици у дворани 2004.
10. Светско првенство у атлетици у дворани одржано је под покровитељством ИААФ од 5 до 7. марта 2004. у Будимпешти (Мађарска). Након 1989. године, мађарски главни град је други пут домаћин овог међународног такмичења. Спортска арена у Будимпешти недавно је изграђена на месту старог стадиона уништеног у пожару 1999. године. Капацитет арене је 13.000 места.